  Виталий Пронин 9-тӥ толсуре Яре люкаськизы Яр, Глазов но Юкаменск ёросъёсысь ог 150 бесерман нылпиос. Соос понна нырысьсэ «Колёса питран»  фестиваль ортчиз.Фестивальын бесерманъёслэн нылпи коллективъёссы концерт возьматӥзы,  шаертодонъя «Пиналъёсын корка шулдыр» адӟытон ужаз, бесерман пужыосъя мастер-класс радъяськиз. Со сяна, пиналъёс калык шудонъёсын шудӥзы но  ӝук сиизы. Кызьы вера Яр ёросысь культурая юртын ужась Светлана Шутова, нылпи коллективъёс шумпотыса пыриськизы таӵе фестивале, нош учкись пиналъёслы тунсыко вал ас ёзъёссылэсь творчествозэс адӟыны.Озьыен, фестиваль ортчоз вуоно арын но.УД Туспуктэм: yar.udmurt.ru  